NaiveNeuron/SloPal huggingface dataset:
Kažimír, Peter, poslanec NR SR (2010-12-02):
Ďakujem. Ja by som chcel odkázať všetkým, aj tu sediacim prevádzkovateľom reštauračných zariadení, hotelov a podobných inštitúcií, ktorí sa momentálne ozývajú ako trafené husi, že samozrejme, že zavedenie fiškálnych pamätí má svoj význam, pretože veľmi dobre vedia o distribúcii duálnych účtovných systémov. To znamená, jeden pre štát a druhý pre vlastné riešenie, z čoho sú platení napr. čašníci a celá obsluha, ktorí sú inak na minimálnych mzdách, z čoho sú asi tak platení, z hotovosti, z kešu a z čiernej ekonomiky. Takže nehovorte o tom, že sa to netýka čiernej ekonomiky. Aj predavačom teplej a studenej vody odkazujem, že tento zákon má legisvakanciu vyše dvoch rokov. Som zvedavý, aký zákon s takou dlhou legisvakanciou sa vy tu dožijete, keď tu robíte pozmeňovákmi nové dane zo dňa na deň. Ale to podstatné, čo chcem povedať, je to, chcem navrhnúť trestancom z KDH, ktorí si včera dovolili mať iný názor ako koaličná mašinéria, že ten trest, ktorý musia znášať, to znamená nájsť dodatočných 8 alebo koľko mil. eur sa dá veľmi dobre vyriešiť, keď nebudú hlasovať za tento zákon a ministerstvo financií si bude konečne musieť, aj keď je tvrdohlavé, vypočítať pozitívne dopady zavedenia fiškálnych pokladníc a nebudú musieť znižovať výdavky vo svojich rezortoch, pretože tie peniaze ležia na ulici. Len niekto, kto uzavrel hnusný biznis a podľahol nechutnému lobingu ich nechce vidieť. (Potlesk.)
Blanár, Juraj, podpredseda NR SR (2022-11-08):
Prezentujme sa a hlasujme o bodoch spoločnej správy. (Hlasovanie). Prítomných 129 poslancov, za bolo 101 poslancov, proti boli 5, zdržali sa 23, hlasovali všetci. Tieto body spoločnej správy boli schválené. Nech sa páči, pán spravodajca.
Muránsky, Peter, poslanec NR SR (2011-09-08):
Zároveň navrhujem prideliť predmetný návrh zákona ústavnoprávnemu výboru a výboru pre poľnohospodárstvo a životné prostredie. Zároveň za gestorský výbor navrhujem výbor pre pôdohospodárstvo a životné prostredie s tým, aby výbory prerokovali daný návrh do 30 dní a gestorský do 32 dní.
Remišová, Veronika, poslankyňa NR SR (2017-10-18):
Ďakujem kolegovi Baránikovi. A ja som šokovaná z toho, ako poslanci strany SMER – sociálna demokracia obhajujú zubami-nechtami túto odmenu pre advokáta. A ešte k pánovi Žigovi, on hovoril, že, tu nehovoril o primeranosti odmeny, ale pán minister povedal, že by ho uspokojila vyrokovaná odmena na úrovni 1 až 2 % z celkovej vysúdenej sumy, teda 7 až 14 mil. eur. Čiže pán minister pokladá 7 až 14 mil. eur za primeranú odmenu. No ďakujem pekne! A ešte raz, chceme počuť na tejto schôdzi riešenia.
Číž, Miroslav, doterajší podpredseda NR SR (2010-07-08):
Pani poslankyňa Lucia Žitňanská.
Laššáková, Jana, podpredsedníčka NR SR (2013-06-20):
Pán minister, nech sa páči, poprosím vás o odpoveď na doplňujúcu otázku.
Danko, Andrej, podpredseda NR SR (2024-02-09):
Pán poslanec Dostál.
P. Paška, predseda NR SR: (2007-06-28):
Prvá otázka je od pani poslankyne Márie Sabolovej a znie: „Kto zodpovedá za refundáciu nákladov za povodne v roku 2006 pre obce a mestá? Uvedomujete si, že im hrozí nútená správa?“ Nech sa páči, máte slovo.
Ďuriš Nicholsonová, Lucia, podpredsedníčka NR SR (2018-06-13):
S reakciou na faktické poznámky pán poslanec Krajčí.
Pellegrini, Peter, predseda NR SR (2024-01-24):
Pani poslankyňa Jurík.
M. Záhumenský, poslanec: (2007-09-12):
Ak hovoríte o zisku, tak ak úspešne chcú spravovať poisťovne tieto zdroje, tak rozdiel medzi nákladmi vyloženými na správu a percentom, ktoré na to môžu použiť, je ich zisk. Ale pýtam sa vás. Je normálne a nie je to amorálne, ak ľudia si odvedú peniaze do zdravotnej poisťovne a tieto zdravotné poisťovne sa snažia obmedzovať preplácanie zdravotných úkonov, a tým si zvyšujú svoj zisk? Ak by vyprodukovali tie peniaze ako povedzme obchodná spoločnosť, ktorá vytvorí zo svojej činnosti zisk, tak prosím. Ale sú to peniaze, ktoré tam odvádzajú občania a ktoré tam odvádza vláda za poistencov a čím menej táto poisťovňa vyplatí, tak tým má väčší zisk. Myslím si, že nie je korektné hovoriť o tom, že tu vzniká pluralita, ak poisťovne si môžu vytvárať zisk. Tieto peniaze patria do zdravotného poistenia do systému naspäť a ich zisk je vlastne len z percenta na správu. Jednu poznámku k drahým liekom. Samozrejmá vec, že v prieskume verejnej mienky vám vyjde, že občania hovoria,  že lieky sú drahé. Napriek tomu, že táto vláda urobila vážne kroky k tomu, aby zlacneli, sú tieto lieky pre občanov, hlavne pre nízkopríjmové skupiny drahé, ale za vašej vlády boli nedostupné. Ďakujem. (Potlesk.)
P. Paška, predseda NR SR: (2007-09-04):
Ako ďalší vystúpi písomne prihlásený za klub SMER-u  – sociálnej demokracie pán podpredseda Národnej rady Číž.
Kollár, Boris, predseda NR SR (2021-10-21):
Prosím, pokračujte.
Pellegrini, Peter, predseda NR SR (2014-11-27):
Aha, čiže dávate procedurálny návrh, aby bol tento návrh zákona stiahnutý, nepokračovalo sa v rokovaní o ňom. Ďakujem pekne. Druhý písomne prihlásený v poradí je teraz pán poslanec Mihál. Nech sa páči, máte slovo, pán poslanec.
Sulík, Richard, predseda NR SR (2011-06-01):
Voľbu sme na základe odporúčania Výboru Národnej rady pre kultúru a médiá mali vykonať v tajnom hlasovaní. Vzhľadom na to, že od štvrtka 26. mája nadobudla účinnosť novela zákona o rokovacom poriadku, podľa ktorej sa všetky voľby, okrem prípadov ustanovených ústavou, konajú verejne, požiadal som výbor pre kultúru a médiá, aby sa návrhom na spôsob voľby opäť zaoberal. O bode budeme rokovať až po zaujatí stanoviska gestorského výboru. Toľko na dnes, vyhlasujem päť minút prestávku a budeme pokračovať v rokovaní do 19.00 hodiny. Zajtra ráno začneme o 9.00 hodine a o 11.30 hodine odhlasujeme, je predpoklad, že by sme schôdzu mohli skončiť. Ďakujem vám. (Krátka prestávka.) (Po prestávke.) Dámy a páni, poprosím, keby ste zaujali miesta, tí, ktorí majú záujem ostať v sále. Ďakujem vám pekne. Nasleduje prvé čítanie o návrhu poslancov Igora Matoviča, Eriky Jurinovej, Martina Fecka a Jozefa Viskupiča na vydanie ústavného zákona, ktorým sa mení Ústava Slovenskej republiky č. 460/1992 Z. z. v znení neskorších predpisov . Návrh ústavného zákona je uverejnený ako tlač 367, návrh na jeho pridelenie na prerokovanie výborom je v rozhodnutí č. 359. Dávam slovo poslancovi Igorovi Matovičovi, aby návrh ústavného zákona uviedol. Zároveň poprosím ešte raz kolegov, keby sa mohli usadiť. Pán poslanec Galbavý, odchádza, dobre. Pán poslanec Marcinčin, páni, pán poslanec Maďarič. Ďakujem vám pekne. Nech sa páči, máte slovo.
M. Hort, podpredseda NR SR: (2008-10-22):
Reagovať chce pán poslanec Zoltán Horváth. Nech sa páči.
Čepček, Martin, poslanec NR SR (2023-03-23):
Ja skôr chcem poďakovať pánovi ministrovi za vysvetlenie a za to, že aj teda dal informáciu, že to patrí pánovi vicepremiérovi, takže skúsim túto otázku položiť jemu a možno sa dočkám nejakej odpovede. Ale ďakujem veľmi pekne za odpoveď.
Gibalová, Monika, poslankyňa NR SR (2013-03-26):
Ďakujem pekne, pán predseda. Prosím, dajte hlasovať o postúpení predmetného návrhu zákona do druhého čítania.
Grendel, Gábor, podpredseda NR SR (2021-06-18):
Ďakujem, pán poslanec. Pripomínam, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov Národnej rady. Prezentujme sa a hlasujme. (Hlasovanie.) Prítomných 119 poslancov, za 118, proti nikto, zdržal sa 1, hlasoval všetci prítomní. Konštatujem, že Národná rada vyslovila súhlas s uvedenou zmluvou. A pristúpime ešte k hlasovaniu v druhom čítaní o návrhu poslancov Kremského, Viskupiča, Krajčíra, Lehotského a Krajčího na vydanie zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja, ktorý prerokúvame v skrátenom legislatívnom konaní, je to tlač 589. Dávam slovo spoločnému spravodajcovi z výboru pre financie a rozpočet poslancovi Jozefovi Hlinkovi, aby hlasovanie uvádzal. (Hlasovanie o návrhu poslancov Národnej rady Slovenskej republiky Petra Kremského, Mariána Viskupiča, Ľuboša Krajčíra, Tomáša Lehotského a Mareka Krajčího na vydanie zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov , tlač 589.)
Bugár, Béla, podpredseda NR SR (2018-03-26):
Pán poslanec Bublavý.
Kovačócy, Marián, poslanec NR SR (2015-11-11):
Oznamujem členom osobitného kontrolného výboru na kontrolu činnosti Vojenského spravodajstva, že začiatok jeho rokovania je o 12.15 hodine v obvyklej miestnosti. Ďakujem.
A. Belousovová, podpredsedníčka NR SR: (2008-06-18):
Pán poslanec Bastrnák, máte slovo.
Matovič, Igor, poslanec NR SR (2012-07-03):
Vážená pani podpredsedníčka, milé dámy, milí páni, budem stručný. Mrzí ma zase, že tu je zbytočná taká polemika alebo rozbroj medzi liberálmi a sociálnymi demokratmi. Však sa dohodnite. Aj u vás podľa mňa sa to dá dohodnúť. Máte v názve slobodu a solidaritu. Vy presadzujete, aby sa to volalo Daň daňovej slobody, pán Martvoň bude spokojný, keď sa to bude volať Daň daňovej solidarity, pán Martvoň bude rád, aby ten deň bol... (Reakcie z pléna.) Či pán Blaha, pardon, aby ten Deň daňovej solidarity bol čo najbližšie k 31. decembru, vy budete najradšej, keď ten Deň daňovej solidarity bude čo najbližšie k 1. januáru a budete obidvaja spokojní. Čiže skúsme nájsť také riešenie, ktoré bude na prospech veci, zbytočne bez tých nejakých ideologických nálepiek. Dnes vládnu oni, ich hlasy treba, tak sa bude ten deň volať teraz Deň daňovej solidarity a vybavené. Budú spokojní oni, de facto budete spokojní aj vy a ten návrh bude mať šancu na to, aby v tomto parlamente prešiel. Každopádne po vecnej stránke zvyšovať uvedomelosť ľudí, aby si uvedomovali vlastne, koľko na ten štát vlastne prispievajú alebo koľko sú solidárni, keď to zoberiem z tohto pohľadu, tak je vždy dobré. Lebo čo ma najviac mrzí, či na Slovensku, v Európe, vo svete, keď akýkoľvek politik zneužíva nevedomosť svojich vlastných voličov. Aj na Slovensku sú jednoducho ľudia, ktorí si myslia, že však ja vlastne dane neplatím, tým pádom ja sa nepodieľam na tom štáte. Ale je to alkoholik, ktorý vlastne má Deň daňovej slobody možno 17. novembra, lebo platí spotrebnú daň z liehu a platí dépeháčku. A možno ešte chodí na aute, tak platí spotrebnú daň z benzínu a platí dépeháčku z toho benzínu. A naozaj ten jeho osobný Deň daňovej slobody alebo Deň daňovej solidarity, pán Blaha, je niekedy možno až v tom novembri. Ale ten človek si myslí, že on vlastne žiadnu daň štátu neplatí, že on vlastne, jemu sa dobre žije. A toto ma mrzí, že vlastne my nepodporujeme uvedomelosť ľudí, taký vlastne základný ekonomický prehľad vlastne takýmto ľuďom nedávame a možno už symbolicky týmto jedným dňom tí ľudia začnú trošičku rozmýšľať, že čo to vlastne znamená. Tak z tohto pohľadu ja ten návrh vítam.
Blanár, Juraj, podpredseda NR SR (2022-11-30):
Tým sme vyčerpali všetkých alebo jedného, ktorý bol písomne prihlásený, a pána ministra, ktorý sa do rozpravy prihlásil. Dávam možnosť prihlásiť sa ústne do rozpravy. Pani poslankyňa Bittó Cigániková, pán poslanec Urban, pani poslankyňa Kavecká, pán poslanec Šefčík, ak ste všetci, ktorí ste mali záujem sa ústne prihlásiť na tabuli, tak uzatváram možnosť prihlásiť sa do rozpravy ústne. Ako prvá vystúpi pani poslankyňa Bittó Cigániková. Po nej sa pripraví pán poslanec Urban.
P. Hrušovský, predseda NR SR: (2003-04-09):
(Hlasovanie.) Prítomných je 128 poslancov, za návrh 116, proti 5, zdržalo sa 6, nehlasoval 1. Konštatujem, že návrh zákona Národná rada schválila. Ďakujem pánovi poslancovi Šulajovi. Teraz poprosím pána poslanca Tkáča, ktorého poveril gestorský výbor, aby predniesol návrh uznesenia  Národnej rady o určení orgánov, ktorým niektoré služobné úrady predkladajú na prerokovanie návrhy svojich systemizácií. Pán predseda výboru, máte slovo. V. Tkáč, poslanec: Ďakujem, pán predseda. Národná rada Slovenskej republiky podľa § 12 ods. 3 prvej vety zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov určuje, po prvé, Ústavnoprávny výbor Národnej rady Slovenskej republiky ako orgán určený  na prerokovanie návrhov systemizácií služobných úradov Kancelárie prezidenta  Slovenskej republiky, Kancelárie Ústavného súdu Slovenskej republiky. Po druhé, Výbor Národnej rady pre financie, rozpočet a menu ako orgán určený na prerokovanie návrhov systemizácií služobných úradov Kancelárie Národnej rady Slovenskej republiky a Najvyššieho kontrolného úradu Slovenskej republiky. Po tretie, Výbor Národnej rady Slovenskej republiky pre ľudské práva, národnosti a postavenie žien ako orgán určený na prerokovanie návrhu systemizácie služobného úradu Kancelárie verejného ochrancu práv. Skončil som, pán predseda.
Šipoš, Michal, poslanec NR SR (2024-02-27):
Ďakujem pekne. Opäť, pán poslanec Jakab, veľmi dobre zhrnuté a vidieť, že akonáhle začneš dávať fakty, akonáhle začneš ukazovať, kde tie peniaze sú, kde by sa dali vziať, tak vládni poslanci už ani nereagujú, radšej odídu preč zo sály, lebo nevedia ti argumentovať. Momentálne tu máme jediného poslanca zo SMER-u a HLAS-u, a keď jednoducho im dochádzajú argumenty, tak nieže by prišli a začali argumentovať, začali sypať príklady a oponovať ti a vysvetľovať ti, že nemáš pravdu, lebo a jeden, druhý, tretí, štvrtý, piaty argument, ale jednoducho na faktoch jednoducho si ich rozbil a to je fakt. Takže ja očakávam, že táto debata už bude asi len o tom, že my im budeme pripomínať to, odkiaľ tie peniaze sa dajú vziať. Teraz momentálne nemajú žiaden argument, lebo pokúsili sa argumentovať tým, že odkiaľ na to vziať, tak dostali tú paletu ponuky, odkiaľ na to vziať. No a teraz čakám, že akú ďalšiu výhovorku si pripravia vládni poslanci, keď sa o tomto zákone bude hlasovať, lebo na jednej strane sebe zvyšovať platy ministrov, premiérovi, vicepremiérovi o päťtisíc eur mesačne vs. 100 eur daňový bonus mamám, všetkým mamám na Slovensku, ktoré majú dieťa do 15 rokov, je nevysvetliteľné. To nevysvetlia žiadnemu, ani svojmu voličovi. Takže opäť veľmi dobré vystúpenie, ďakujem ti zaň. A chcem ešte raz pripomenúť, že veľmi som zvedavý, ako budú hlasovať prezidentskí kandidáti Peter Pellegrini a Andrej Danko, či budú myslieť na mamy s deťmi.
Taraba, Tomáš, poslanec NR SR (2021-06-22):
Erik, ja som rád, že si pripomenul, že už pri prijímaní toho zákona, kedy zobrali deťom obedy zadarmo, sme na to ako opozícia upozorňovali, že tam bude skupina detí, ktorá prepadne. Mohlo sa to opraviť hneď, len táto, neviem, či sľubovali takúto kultúru politiky, že ak opozícia na niečo poukáže, tak nie je šanca, aby to bolo hneď opravené, len preto, že na to poukazuje opozícia. Myslím si, že by sa boli vyvarovali veľmi veľa chýb a zlyhaní aj pozastavenie rôznych zákonov na ústavných... na Ústavnom súde, ale myslím si, že tieto debaty o tom, do akej miery sociálna pomoc má smerovať k rodinám, keby tu bola ministerka sociálnych vecí Maďarskej republiky a počúvala túto debatu a porovnávala, ako na gramy pomaly sa merá to, že čo na Slovensku budeme alebo nebudeme dávať rodinám, a porovnávala to s tou úspešnou politikou prorodinnou, ktorú realizovali v Maďarsku pred desiatimi rokmi a ktorých výsledok už dnes je citeľný a badateľný, tak by sa asi chytala za hlavu, pretože, pretože Slovensko je na chvoste úplne všetkého, natality, sme úplne na chvoste podpory rodinám, systém napriek tomu je dosť neadresný a myslím si, že v tomto opozícia s koalíciou nenájde spoločnú reč. Tak potom treba priznať, že áno, časť politického spektra tie slovenské rodiny podporovať nechce a jediné riešenie pre nich je asi potom masívna emigrácia. Ďakujem.
Bugár, Béla, podpredseda NR SR (2019-01-31):
Pán poslanec Zelník.
Pellegrini, Peter, podpredseda NR SR (2020-05-14):
Pán poslanec Drdul.
Nicholsonová, Lucia, podpredsedníčka NR SR (2016-06-07):
Ďakujem pekne. Na vaše vystúpenie sa prihlásili traja páni poslanci s faktickými poznámkami. Končím možnosť prihlásiť sa s faktickou poznámkou. Pán poslanec Lipšic, nech sa páči.
Plavčan, Peter, minister školstva, vedy, výskumu a športu SR (2016-06-16):
Tak pozerám na čas, v zásade, dobre, treba to upraviť. Stačí taká odpoveď, pán poslanec?
Hrnčiar, Andrej, podpredseda NR SR (2017-06-14):
Pani poslankyňa Grausová.
V. Veteška, podpredseda NR SR: (2007-01-30):
Prosím teraz určeného spoločného spravodajcu z výboru pre obranu a bezpečnosť pána poslanca Vladimíra Palka, aby informoval Národnú radu Slovenskej republiky o výsledku rokovania výborov o tomto vládnom návrhu.
Sulík, Richard, predseda NR SR (2011-09-14):
Ďakujem. Otváram rozpravu. Nedostal som žiadnu písomnú prihlášku k tomuto bodu. Pýtam sa, kto sa chce prihlásiť ústne? Jeden poslanec, dvaja poslanci. Uzatváram možnosť sa prihlásiť do rozpravy. A slovo má pani, slovo má pán poslanec Fecko. A po ňom pani poslankyňa Sabolová.
P. Hrušovský, predseda NR SR: (2003-07-01):
Panie poslankyne, páni poslanci, po čaši vína o 17.45 bude pokračovať rokovanie 15. schôdze Národnej rady prerokúvaním bodov programu, tak ako sme si ich odsúhlasili na začiatku 15. schôdze. Prosím teraz pána predsedu zahraničného výboru, aby ako spoločný spravodajca Národnej rade predniesol návrh uznesenia k prístupovej zmluve Slovenskej republiky k Európskej únii. Pán predseda zahraničného výboru Fígeľ, nech sa páči, máte slovo.
Cigániková, Jana, poslankyňa NR SR (2020-02-20):
Ďakujem pekne. No tak všetci vieme, že SMER robí tieto opičky preto, lebo má prieskum, kde mal 14%, takže je pochybnosť o tom, že či naozaj je najsilnejšie preferenčný. Sám dobre vie, že už nie, a preto robí to, čo robí. Dvanásť rokov, za dvanásť rokov vlády SMER-u sa zvýšil rodičovský príspevok o dve eurá. Za desať rokov, tak jak hovoril kolega Gröhling, 10 rokov sľubuje 13. dôchodky. V 2010. boli bilbordy: „Dáme vám 13. dôchodky.“ Kde je, prosím vás, ten dôvod teraz robiť toto? Kde je tá naliehavosť, keď to sľubujete 10-12 rokov? Je to presne tak, ako si, Ondro, hovoril, sami títo naši lumeni porušujú zákon. Úplne bez problémov sa sem postavia a popri tom, ako porušujú zákon, kádrujú iných a hovoria o slušnosti. Hovoria o zahanbení Národnej rady, ľudia, ktorí stvorili Kočnera, hovoria o slušnosti a zahanbení Národnej rady. Ľudia, ktorí posadili do parlamentu Blahu s 2-tisíc krúžkami, aby reprezentoval Slovenskú republiku, títo ľudia hovoria o zahanbení Národnej rady. Ja si myslím, že hanbou Národnej rady je hlavne takéto konanie, ktoré, samozrejme, následne vyvoláva jednoznačne neštandardné reakcie. Ďakujem pekne.
Kuffa, Štefan, poslanec NR SR (2014-01-28):
Ja len krátko na kolegu. K tým GMO-čkam ešte som chcel snáď toľko dodať, že takýto problém geneticky modifikovaných osív mali a majú v podstate, problém v Amerike a v Kanade. A musím povedať, že nechcem menovať teraz tú firmu, ale je aj u nás tuná na Slovensku a jednoducho táto firma oberá farmárov o pôdu. Správa sa úplne úžernícky a výpalnícky. Neviem si to predstaviť, že naši poľnohospodári prídu takýmto rafinovaným spôsobom o pôdu. V prvom slede oberá táto firma, ja mám také údaje sprostredkované, ak ich nemám úplne presné, prosím, môžete ma opraviť, ale v prvom slede najprv oberá týchto farmárov o úrodu, to je prvé, prvá vec, dostáva ich do, do takejto tiesne a v tom druhom slede dokonca až o pôdu, dokáže táto firma ich obrať. Je tam spústa ako právnikov, ktorí reprezentujú túto, túto firmu, a jednoducho postaviť sa jej na odpor je takmer nemožné. Mnohí farmári, keď sa im len zastrašia, tak jednoducho sa boja. Navyše geneticky modifikované osivá, ktoré, mám ja ako informácie, spôsobujú neplodnosť. Boli robené pokusy na myšiach, tretie pokolenie jednoducho bolo neplodné. A myslím si, že tento problém a ono to veľmi súvisí aj s naším zdravotníctvom, tak ako som to rozprával, len sa zamyslite vo svojom okolí, každý, kto máte možno mladé manželské páry. Dnes nie je problém s plodnosťou a bojovať antikoncepciou proti plodnosti, dnes je problém bojovať práve o to, aby mohli mať mladí ľudia deti. Dneska je presne opačný trend a čoraz viac týchto mladých ľudí. Ono to tkvie. To nie je len životospráva nesprávna, ktorá sa veľakrát vedie, ale to sú aj práve potraviny. To, čo my jeme veľakrát, ja to hovorím, že sú to „otraviny“. Mi to odpusťte, že tak hovorím o potravinách.
Halúz, Milan, poslanec NR SR (2014-12-04):
Ďakujem za slovo, pán predseda. V rozprave, ktorá prebehla k predmetnému zákonu včera, vystúpila jedna poslankyňa, pani podpredsedníčka Národnej rady Erika Jurinová a podala jeden pozmeňujúci a doplňujúci návrh. Prosím, pán predseda, spoločná správa obsahuje dva pozmeňujúce a doplňujúce návrhy, preto najskôr dajte hlasovať o návrhoch zo spoločnej správy 1 a 2 spoločne so stanovením gestorského výboru schváliť.
B. Bugár, podpredseda NR SR: (2005-09-23):
(Hlasovanie.) Prítomných 112, za 38, proti 36, zdržalo sa 37 poslancov, nehlasoval 1. Tento návrh pána poslanca sme neschválili. Nech sa páči. I. Harna, poslanec: Hlasujeme o druhom bode pozmeňujúceho návrhu pána poslanca Vážneho.
Grendel, Gábor, poslanec NR SR (2019-10-23):
Ďakujem za slovo. Za poslanecký klub OĽANO asi netreba opakovať, že teda našu podporu tento pozmeňujúci návrh, samozrejme, že má. Ja by som chcel využiť túto príležitosť aj prítomnosť pani ministerky na inú otázku, ktorá viac súvisí so štátnou políciou než mestskou, ale možnože aj pánov z mestskej polície to bude zaujímať, takže týmto by som to chcel tak premostiť, pani ministerka. Včera bola zverejnená informácia o rozpustení vyšetrovacieho tímu vraždy Jána Kuciaka a Martiny Kušnírovej, zostalo to tak visieť vo vzduchu nevysvetlené, vyvoláva to mnohé otázniky, napr. kto bude vyšetrovať veci, ktoré vyplynuli z doterajšieho vyšetrovania, ak ten tím bol rozpustený, takže by som bol veľmi rád, keby ste verejn..., verejnosti vysvetlili, ako to teraz bude. (Reakcie z pléna.)
P. Hrušovský, predseda NR SR: (2005-10-28):
(Hlasovanie.) 130 prítomných, 121 za, 9 sa zdržalo. Návrh sme schválili. Otváram rozpravu v rámci tretieho čítania . Konštatujem, že sa nehlási do rozpravy žiaden z prítomných pánov poslancov, preto ju vyhlasujem za skončenú. Pristúpime k hlasovaniu o vládnom návrhu zákona, ktorým sa mení a dopĺňa zákon o rozhodcovskom konaní so schválenými pozmeňujúcimi návrhmi ako o celku. Gestorský výbor ho odporúča schváliť. (Hlasovanie.) 125 prítomných, 114 za, 10 sa zdržalo, 1 nehlasoval. Národná rada Slovenskej republiky vládny návrh zákona schválila . Poprosím vás, pán poslanec, aby ste teraz predložili návrhy hlasovaní k prerokúvanému vládnemu návrhu zákona o výkone väzby (tlač 1269). Nech sa páči, pán poslanec. J. Drgonec, poslanec: Najskôr budeme hlasovať o dvoch procedurálnych návrhoch. Pán poslanec Madej predložil návrh nepokračovať v rokovaní o tomto návrhu zákona.
Bugár, Béla, podpredseda NR SR (2017-09-12):
Ďakujem. Teraz prosím pána poslanca Podmanického, aby za navrhnutý gestorský výbor pre sociálne veci informoval Národnú radu o tomto návrhu a o ďalších postupoch.
P. Hrušovský, podpredseda NR SR: (2001-10-17):
Návrh sme schválili. Ďalší návrh, pán poslanec Budaj.
Kotleba, Marian, poslanec NR SR (2021-05-27):
Pán podpredseda, tak nech ma nevyrušujú z pléna, poprosím vás. Pán predseda parlamentu na grémiu jasne povedal, že sa to bude týkať aj koalície, aj ministra, aby sa tu zlepšili podmienky, a vidíte, aká je reakcia.
Pellegrini, Peter, predseda NR SR (2015-02-11):
Ďakujem. (Prestávka.) (Po prestávke.)
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 132 poslancov, za 123, proti 1, zdržali sa 8. Konštatujem, že sme schválili vládny návrh zákona o akreditácii orgánov posudzovania zhody . Nasleduje hlasovanie v druhom čítaní o návrhu poslancov Marcinkovej, Kolíkovej, Benčíka, Viskupiča a Ledeckého na vydanie zákona, ktorým sa mení a dopĺňa Trestný poriadok. Je to tlač 1316, bod 26 schváleného programu. Dávam slovo spravodajcovi z ústavnoprávneho výboru pánovi poslancovi Alojzovi Baránikovi, aby hlasovanie uvádzal. (Ruch v sále.) (Hlasovanie o návrhu poslancov Národnej rady Slovenskej republiky Vladimíry Marcinkovej, Márie Kolíkovej, Jána Benčíka, Mariána Viskupiča a Vladimíra Ledeckého na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a ktorým sa mení a dopĺňa zákon č. 274/2017 Z. z. o obetiach trestných činov a o zmene a doplnení niektorých zákonov v znení neskorších predpisov , tlač 1316.)
Paška, Pavol, predseda NR SR (2012-09-11):
Páni poslanci.
Pellegrini, Peter, predseda NR SR (2015-01-28):
Vážené pani poslankyne, vážení páni poslanci, prosím, zaujmite miesto v rokovacej sále, pristúpime k hlasovaniu. Pokračujeme v prerušenom rokovaní hlasovaním v druhom čítaní o zákone z 3. decembra 2014, ktorým sa mení a dopĺňa zákon č. 25/2006 Z. z. o verejnom obstarávaní, vrátenom prezidentom Slovenskej republiky na opätovné prerokovanie Národnou radou, tlač 1340, bod 9 schváleného programu. Prosím teraz pána poslanca Bagačku, aby hlasovania uvádzal podľa pripomienok pána prezidenta. (Hlasovanie o zákone z 3. decembra 2014, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky , tlač 1340.)
Zemanová, Anna, poslankyňa NR SR (2019-02-08):
Naďalej sa preukazuje, že sú rovní a rovnejší. To, že je iný meter na posudzovanie a na pravidlá pre Roberta Fica, je absolútne zjavné. Áno, bolo tu povedané, že treba dať žiadosť, podnet na Ústavný súd. Tak teraz si predstavte tú situáciu, že Robert Fico sa stane ústavným sudcom a bude on rozhodovať o tejto ústavnej sťažnosti, o tom, že či on bol posudzovaný v súlade so zákonom, alebo nebol. Predstavte si tohto ústavného sudcu, ktorý jeden ako z mála z poslancov tejto snemovne, tohto parlamentu, hlasoval za odňatie mandátu poslanca Matoviča. Predstavte si, že by to bolo naopak, že by naozaj mu bol odňatý mandát a poslanec Matovič by sa odvolával na Ústavný súd a bude o tom rozhodovať práve tento, tento sudca, ústavný sudca Robert Fico. Sa pýtam, akú má chrbtovú kosť docent Robert Fico, že toto ešte stále dokáže niesť na svojom chrbte a že sa nevzdá tejto kandidatúry na ústavného sudcu?
Kaník, Ľudovít, poslanec NR SR (2012-08-07):
Ja úplne musím súhlasiť s Richardom, pretože presne tak, áno, toto, tu naozaj vidno, že my nehráme hry, keď ide o vec, keď naozaj je tu vážny záujem celej krajiny a tu vieme naozaj veľmi rýchlo dôjsť k zhode. Keby sa podobne postupovalo aj pri debate o hľadaní nejakej najoptimálnejšej cesty pri druhom dôchodkovom pilieri a nie znásilňovať to a buldozérom pretláčať cez Národnú radu a v lete, tak mohli sme si mnoho vecí ušetriť. Tak nech nám je to poučením aj dobrým príkladom, táto záležitosť, tento spôsob a poučením to, čo sa udialo a deje doteraz, že takto sa to nerobí, a vyzývam kolegov z vládnej strany SMER, aby naozaj nabudúce veľmi dobre zvážili a radšej sme najprv rokovali, debatovali a potom sekali a strihali. Ďakujem.
Pročko, Jozef, poslanec NR SR (2021-11-24):
Pán Blanár, vy ste začali ako taká uplakaná, urazená subreta, ktorej zobrali možnosť vystúpiť, ktorej povedali, že počkaj chvíľočku, to bol taký úvod, ako si zaslúži toto plénum, vyplakali ste sa tu dobre. Potom ste pokračovali, samozrejme, históriou, spomínali ste pani ministerkine vystúpenie na Rómov, ale história, už vám to tu povedali, to s tým CT-čkom (povedané so smiechom), vy nemáte, moja starká by vám povedala, vy nemáte kožu na tvári. Na župe ste, vám stavala chatu firma, ktorej ste vy ako župan dali obrovské peniaze. Vy tu rozprávate o minulosti iných? Vy si svoju minulosť pripomeňte. Vy tu rozprávate o hlasovaní poslancov OĽANO? Vy ste taká fraška, celá tá vaša smerohlasácka suita, čo tu predvádzate. Pred hlasovaním idete všetci k Robovi, tam sa okolo neho zhrniete jak taká, jak také kačky a Robo zagága a vy budete, vy kákate, káčkujete, ako (povedané so smiechom), ako Robo chce. Vy tu rozprávate o hlasovaní? Vaše vystúpenie bolo ako vaše vedenie tejto, tohoto pléna, keď vy ste predsedajúci, tak to je čistá katastrofa. Krásny príklad tu bol to, že za mnou bol pán Kuffa, ktorý je, ktorého som prosil, aby ste ho dali preč, dali preč – a vy ste zobrali slovo mne. Vy ste zobrali slovo mne, vy ste čistá katastrofa. (Reakcia z pléna.) Ja reagujem na neho. Vy tu rozprávate o škandále, že prejde ministerstvo spod kultúry na obranu. Aký je to škandál, v čom je to škandál? Jednoducho ministerstvo obrany sa bude tak starať ako ministerstvo kultúry doteraz o naše múzeum. A tých motorkárov, pán Blanár, vy ste úžasná, urevaná subreta.
Mihál, Jozef, poslanec NR SR (2013-10-25):
Ďakujem, ďakujem, pán minister. Ďakujem za podporu toho môjho druhého pozmeňovacieho návrhu, teda zatiaľ vo verbálnej rovine a verím, že sa to prejaví aj v hlasovaní poslancov za SMER v utorok. Pokiaľ ide o ten problém ústavnosti v tom širšom merítku, keď ste napríklad uvádzali príklad dôchodcov, áno, podľa zákona o sociálnom poistení dôchodca má nárok na dôchodok len vtedy, keď má 15 rokov momentálne dôchodkového poistenia. No ak je niekto v dôchodkovom veku a nemá nárok na dôchodok, tak má takisto právo na primerané zabezpečenie, aj keď dôchodok nepoberá a práve cez zákon o pomoci v hmotnej núdzi má nárok na dávku, má nárok na ochranný príspevok, má nárok na príspevok na bývanie. To nie je ani veľká, ani malá suma, niekde okolo, teraz to nepoviem možno presne, 160, 180 eur, podľa toho, či má manželku, nie, mesačne. Čiže aj dôchodca, ktorý nemá nárok na starobný dôchodok, má právo na svoje zabezpečenie vyplývajúce z ústavy korektne zabezpečené cez zákon o hmotnej núdzi. Ale ja sa vás pýtam, akým spôsobom je to primerané zabezpečenie, tie základné životné podmienky, ktoré sú definované v § 2 ods. 2 ako jedno teplé jedlo denne, nevyhnutné ošatenie a prístrešie? Akým spôsobom sa toto právo, toto konkrétne právo už v § 2 v zákone o hmotnej núdzi premieta z pohľadu osôb, ktoré teda odmietnu sa zúčastňovať z nejakého dôvodu na tých obecných prácach a podobne? Lebo na túto otázku ste neodpovedali.
Mezenská, Helena, poslankyňa NR SR (2013-02-06):
Vážený pán predsedajúci, vážení prítomní poslanci, Výbor Národnej rady Slovenskej republiky pre hospodárske záležitosti ma uznesením č. 98 určil za spravodajcu k návrhu poslanca Alojza Hlinu na vydanie zákona, ktorým sa mení zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke náležitosti uvedené v § 67 a 68 zákona 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu ako o cieli predloženého návrhu zákona, tak aj o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Z doložky o vybraných vplyvov je zrejmé, že predkladaný návrh nebude mať vplyv na rozpočet verejnej správy, nebude mať sociálne vplyvy ani vplyv na informatizáciu spoločnosti, na životné prostredie a neovplyvní ani podnikateľské prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 9. novembra 2012 č. 284 a podľa § 71 rokovacieho poriadku navrhujem, aby návrh zákona prerokovali výbory, a to ústavnoprávny výbor a Výbor Národnej rady pre hospodárske záležitosti. Za gestorský výbor navrhujem výbor pre hospodárske záležitosti. Odporúčam, aby výbor predmetný návrh zákona prerokoval v druhom čítaní, vo výbore do tridsiatich dní a v gestorskom výbore do tridsaťdva dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte všeobecnú rozpravu.
Hrnčiar, Andrej, podpredseda NR SR (2019-11-26):
Pán poslanec Grendel.
Zahorčák, Viliam, poslanec NR SR (2024-01-12):
Ďakujem za slovo, vážený pán predsedajúci. Vážené kolegyne, kolegovia, potvrdzujem len slová pána spravodajcu, pána poslanca Malatinca, ktorými informoval o dianí na našom výbore včera a predtým. Naozaj správanie pána predsedu a jeho výklad právnych noriem asi v histórii parlamentu nemá obdobu a predpokladám, že aj toto jeho svojvoľné konanie a zneužitie jeho právomoci bude mať minimálne tuná v parlamente nejakú svoju dohru. Chcem zároveň povedať, že všetko podstatné, čo som chcel povedať vo svojom vystúpení, povedal pán poslanec Malatinec, preto sa svojho vystúpenia v rozprave vzdávam a prosím, aby som bol vyškrtnutý. Ďakujem.
Pellegrini, Peter, predseda NR SR (2015-06-25):
Ďakujem pekne, pán minister. Poprosím teraz spravodajcu, ktorým je pán poslanec Róbert Madej, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec, máte slovo.
Mikloš, Ivan, podpredseda vlády a minister financií SR (2010-10-14):
Ďakujem pekne. Budem stručný, keďže kolegyňa ma poprosila, že chce aj ona ešte stihnúť. Tak po prvé neuchádzam sa ani o post primátora, ani o post starostu Starého Mesta, pán poslanec. A čo sa týka môjho bytu, hovorila o tom už pani premiérka, ja k tomu snáď doplním len to, že som byt nedostal, ale vymenil. Doplním, pretože to nepovedala, že to, čo som vtedy dostal, bol v tom čase nebytový priestor, ktorý bolo potrebné zrekonštruovať na bytové účely, takže som do toho investoval peniaze, ktoré som si požičal, čo mimochodom viem zdokumentovať kópiou zmluvy o stavebnom sporení a hypotekárnom úvere na rozdiel od vášho predsedu Roberta Fica, ktorý sa dostal k bytu (potlesk) na Pažítkovej ulici tak, že nevie zdokumentovať nič z toho. Dostal sa tak, že má byt, ktorý získal inak, ako získali všetci ostatní, všetci ostatní ho získali normálnou kúpou, on ho získal prevodom práv a povinností. Zároveň tieto byty stavala firma IKORES, ktorá, ako viete, bola veľmi úspešná počas vašej vlády. Takže ak sú nejaké nejasnosti, čo sa týka nadobúdania bytov, tak tie nejasnosti má váš predseda. Ja viem všetky svoje nehnuteľnosti zdokumentovať, aj spôsob ich nadobudnutia a ubezpečujem vás, že aj tento pôvodne nebytový priestor, ktorý som zrekonštruoval, aj keď nebol môj, lebo ostal vo vlastníctve obce, že všetky, že všetko som získal v súlade so zákonom, že aj tento byt som odkupoval ako jeden z 335-tisíc ľudí, ktorí si v tom čase odkupovali byt na základe zákona o vlastníctve bytov a nebytových priestorov. Takže takéto sú fakty. Ďakujem pekne.
Glváč, Martin, podpredseda NR SR (2018-12-05):
Ďakujem. Otváram všeobecnú rozpravu. Do rozpravy som dostal jednu písomnú prihlášku. Pán poslanec Oto Žarnay. Predtým mi dovoľte privítať žiakov zo základnej školy zo Zákamenného. (Potlesk.)
A. Belousovová, podpredsedníčka NR SR: (2008-09-12):
Slovo má pani poslankyňa Vaľová.
Ďuriš Nicholsonová, Lucia, podpredsedníčka NR SR (2019-02-08):
Páni poslanci, pán poslanec Vašečka napríklad, chcem vás naozaj poprosiť, ja vyhlásim prestávku, môžte si povedať pred hlasovaním, čo chcete, toto nie je ten priestor. Reakcia na faktické poznámky – pán poslanec Heger.
Kiššová, Jana, poslankyňa NR SR (2011-07-11):
Ďakujem pekne za slovo. Ja som to dnes už hovorila, že čo sa týka tej konkurenčnej doložky, došlo k naozaj veľkému neporozumeniu, o čo sa v tomto návrhu jedná. Tu sa nejedná o to, že zamestnanec, ktorý vykonáva určitú profesiu, po odchode od tohto zamestnávateľa nemôže túto profesiu znovu vykonávať u iného zamestnávateľa konkurenčne. Takéto obmedzenie tam vôbec nie je. Ide o obmedzenie, pokiaľ zamestnanec pracuje u zamestnávateľa, kde príde do kontaktu s určitým špecifickým know-how, ku ktorému nemohol inde prísť, len u tohto zamestnávateľa, aby toto know-how nemohol hneď následne po ukončení pracovného pomeru využiť u iného zamestnávateľa. Poviem veľmi jeden taký zjednodušený príklad. Ide o to, ak vy pôjdete pracovať k jednému zamestnávateľovi, aby ste tam zistili nejaké špecifické receptúry, špecifické postupy, špecifické technológie len preto, aby ste tam získali tieto informácie o tom a následne sa zamestnali v konkurenčnej firme alebo si otvorili vlastnú firmu, aby ste nemohli tieto informácie nie bežné na trhu zneužiť. Čiže to nie je o tom, že teraz ideme zakazovať chirurgovi odísť z jednej nemocnice a robiť chirurga inde, to je úplné neporozumenie tejto témy. Ďakujem.
Bugár, Béla, podpredseda NR SR (2018-06-21):
Vážené panie poslankyne, vážení páni poslanci, prosím, aby ste zaujali svoje miesta, ideme hlasovať. Ešte pred hlasovaním procedurálny návrh, pani poslankyňa Bašistová.
Prostredník, Ondrej, poslanec NR SR (2023-11-15):
Pán poslanec Hlina, veľmi pekne vám ďakujem že ste začali svoje vystúpenie reakciou na pána štátneho tajomníka. Musím vás troška poopraviť, nie je to Filip, ale Štefan Kuffa, ktorý je štátnym tajomníkom ministerstva kultúry. Ale to, čo predovšetkým chcem oceniť, je, že ste ako kresťan reagovali na toto neprípustné konanie štátneho tajomníka. Myslím si, že takýchto hlasov potrebuje naša spoločnosť viac. Hlasov, ktoré vychádzajú z vnútra cirkvi a ohradzujú sa voči takému absurdnému konaniu. Dotklo sa tým nielen vašej viery, ale ja si myslím, že sa dotkol aj cítenia mnohých občanov a občanov Slovenskej republiky, ktorí si ctia ústavný princíp, ktorý hovorí, že Slovenská republika sa neviaže na žiadnu ideológiu a žiadne náboženstvo. Je neprípustné, aby štátny tajomník v mene ministerstva sľuboval nejakej cirkvi, že vykoná alebo bude iniciovať cirkevný obrad. To je čosi absurdné. Je to viac-menej už predmetom mnohých vtipov, ale myslím si, že to je aj veľmi vážna vec. Konanie takýchto ľudí naznačuje, aké tendencie do vlády Slovenskej republiky vpustil SMER a HLAS. Ja sa pani ministerky kultúry budem veľmi vážne pýtať, či toto stanovisko, ktoré prezentoval štátny tajomník, je oficiálnym stanoviskom ministerstva kultúry a ako chce pristúpiť k tomu, že niečo také sa nezhoduje s tým, čo hovorí Ústava Slovenskej republiky. Ďakujem. (Potlesk.)
Pellegrini, Peter, predseda NR SR (2024-01-16):
Pán poslanec Krajčí.
Hlina, Alojz, poslanec NR SR (2015-05-26):
Ďakujem pekne. Ja hrať nikdy nebudem túto hru, na nejakú falošnú jednotu niekoho s tým, že pre potreby budete ma skúšať, koľko som schopný vydržať. Prosím vás, varí sa tu guláš z mačiek a psov, prihodíte doň ešte žaby a chcete to ľuďom ponúkať ako delikatesu. Naozaj to sa nedá robiť. Už ako to má človek zvládnuť? Je jeden návrh obskúrnejší pomaly od druhého návrhu. Dovolil som si z nich k niektorému dať poznámku a už neviem čo hlinovské. Prosím vás pekne, však ste to sám teraz potvrdili, pán Mičovský, čiže aj keď na chleba nebude, pre lazníkov musí byť dotácia len preto, že existujú. Veď škodíte tým ľuďom. Naozaj sociologicky škodíte tým ľuďom. Čiže aj keď na chleba nebude, keď nič nebude, tak musíte poslať lazníkom dotácie na hlavu v sume 10 eur. A prečo to nie je 12 eur? Proste len pre korekciu uvediem, aby ste potom boli naozaj korektní do budúcna, ja nehovorím, že netreba hľadať mechanizmy, ak teraz už nejaké neexistujú, lebo dovolím si tvrdiť, že nejaké exitujú už aj teraz, ale ak neexistujú, tak poďme o tom rozprávať, že za to, že niekto urobí nejakú akciu, tak je možné o niečo požiadať. Ale za to, že niečo urobí, ale nielen za to, že je, bez akcie, bez ničoho, budeme ako v skanzene za ním chodiť. Čo mu budeme preplácať čistiareň, proste budú tam autobusy chodiť. Veď to je podľa mňa urážajúce voči tým ľuďom. Proste ja neviem, či vôbec tu boli niekedy niekde návrhy na dotáciu na hlavu. Tu aj keby na chleba nebolo, tak dotácia na hlavu musí byť, nie je podmienená ničím, len tým, že ste vy a vaše deti detto, ktoré teda zjedia iba polovicu, menej, čiže z tej dotácie nie 100 %, ale 50 %. To je podľa mňa, prepáčte, na úrovni fakt absurdnosti.
Grendel, Gábor, podpredseda NR SR (2021-11-23):
Pán poslanec Dušan Muňko.
Kuffa, Filip, poslanec NR SR (2022-09-28):
Máme tu zaujímavé priznania v priamom prenose, dobre. Pán kolega Pellegrini, viackrát ste v rozprave spomenuli, že vám je jedno, že čo sa tu bude diať potom, znova ste to zopakovali, potom ste povedali, že je jedno, kto sa s kým bude dohadovať, čo bude, je vám jedno, čo sa tu bude diať. No mne to neni jedno, čo sa tu bude diať. Vám veľmi záleží na našich voličoch, čo nám povedia naši voliči, jak sa postavia naši voliči a čo bude. Viete, čo nám hovoria naši voliči? „Nepodporte tú liberálnu bandu, aby sa vrátila naspäť,“ toto nám hovoria naši voliči. Teraz som mal telefón od učiteľky jednej a mi hovorí: „To čo tam vy predvádzate, čo to tam tie vystúpenia v rozprave, čo to je?“ Hovorí: „Vy chcete tu vrátiť naspäť otvorenú spoločnosť na ministerstvo školstva, ministerstvo zahraničných vecí? V europarlamente majú otvorenú spoločnosť.“ Toto nám hovoria naši voliči. A ďalšiu vec, čo mi povedali, čo upozornili na vec. Hovorí: „Pozrite sa pán poslanec, aké spojenie tu vzniklo, SaS-ka, SPOLU, PS-ko a HLAS.“ Presne toto, čo ste sa bili pred nejakým časom – nie, nikdy v živote, nikdy nič. Tu sa pekne ukazuje vaše liberálne zoskupenie, ktorí, ktorí ste sa tu už dohodli. A ešte raz to zopakujem, mne to je... neni jedno, čo sa bude diať, a vadí mi, aby sa táto liberálna banda vrátila naspäť. A môžte sa smiať, koľko chcete, smejte sa, toto je holý fakt a toto nám hovoria naši voliči!
Ďuriš Nicholsonová, Lucia, podpredsedníčka NR SR (2018-10-24):
Pán poslanec Osuský, nech sa páči. Poprosím o pokoj v rokovacej sále. Nech sa páči, pán poslanec Osuský s faktickou. Vráťte mu čas.
Paška, Pavol, predseda NR SR (2014-11-10):
Pán poslanec Hraško.
Pellegrini, Peter, predseda NR SR (2015-12-03):
Nech sa páči, pokračujme v interpelácii.
Pellegrini, Peter, podpredseda NR SR (2020-09-24):
Prosím, komu tam niečo, áno, počujem aj ja.
Kolesík, Andrej, poslanec NR SR (2011-05-26):
Ďakujem, pán predseda. Rovnako pozorne som počúval tvoje vystúpenie, pán predseda výboru, a dovoľ aj mne, aby som ti zaň poďakoval. Zaujala ma tam jedna tvoja hypotetická otázka, keď si sa spýtal, predstavme si, ako by to bolo, ak by to bolo naopak? Dovoľ mi reagovať na túto tvoju otázku tiež jednou paralelou. Donedávna deti slovenských rodičov, ktorí si kúpili domy alebo byty v Rajke a prihlásili svoje deti do škôlky, neplatili. Akonáhle ich počet začal stúpať a niekto sa cítil ohrozený, deti slovenských rodičov, slovenské deti, ktoré žijú v Rajke, musia platiť za škôlku, dokonca musia platiť za návštevu základnej školy. Predstavme si, že by to bolo naopak. Deti v Jarovciach, Rusovciach alebo v Čunove maďarskej národnosti, ale žijúce na Slovensku, že by museli platiť za škôlku tak ako slovenské deti v Rajke. Čo by sa tu spustilo? Kto by bol nepriateľ? Kto by ohrozoval výchovu a vzdelanie týchto detí? Ale keď sa to deje v Maďarsku, a opakujem stav – pred tým neplatili a teraz platia, to je čo? Strach? Strach, že čoraz viac Slovákov sa sťahuje do Rajky? Čo je to? Pán poslanec Somogyi, dúfam, že to vyriešite a tie deti, resp. ich rodičia za predškolskú dochádzku platiť nebudú. Držím vám úprimne palce, aj keď priznám sa, vôbec, ale vôbec neverím vo váš úspech.
Matovič, Igor, poslanec NR SR (2013-06-25):
Pán predseda, v rozprave nevystúpil žiaden poslanec, budeme hlasovať o bodoch zo spoločnej správy 1, 2 a 3 spoločne s odporúčaním gestorského výboru schváliť ich.
P. Hrušovský, predseda NR SR: (2005-09-27):
(Hlasovanie.) 136 prítomných, 112 za návrh, 1 proti, 22 sa zdržalo, 1 nehlasoval. Návrh sme schválili. Prosím zaujmite miesto pre spravodajcov. Otváram rozpravu o tomto bode programu. Do rozpravy sa hlási pán poslanec Šulaj. Končím možnosť ďalších prihlášok do rozpravy. Nech sa páči, pán poslanec Šulaj.
Baláž, Radovan, poslanec NR SR (2017-09-05):
Ďakujem pekne za slovo, pán predsedajúci. Vážený pán minister, vážené panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu predloženú k návrhu zákona. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory predložený návrh prerokovali do 30 dní a gestorský výbor do 32 dní od jeho prerokovania v prvom čítaní. Skončil som, pán predsedajúci, prosím, otvorte rozpravu.
Ľ. Jahnátek, minister hospodárstva SR: (2007-01-30):
Vláda Slovenskej republiky návrh zákona prerokovala dňa 20. decembra 2006 a prijala k nemu uznesenie č. 1079. Predkladaná novelizácia zákona o vnútrozemskej plavbe transponuje predpisy Európskeho spoločenstva nutné na ich aplikáciu v praxi. Návrh zákona doplňuje a spresňuje znenie pôvodného zákona s cieľom dosiahnutia harmonizácie s právom Európskeho spoločenstva vo vodnej doprave. Ďalšie navrhnuté úpravy sú zamerané na vyriešenie vzniknutých problémov a na dosiahnutie jednotnosti výkladu niektorých ustanovení zákona. Z hľadiska obsahového sa rešpektujú zásady rovnakého postavenia podnikateľských subjektov na medzinárodnom dopravnom trhu vo vodnej doprave vyjadrené slobodnou plavbou, unifikáciou a štandardizáciou, technických a bezpečnostných predpisov v plavbe. Návrh zákona je v súlade s Ústavou Slovenskej republiky, platným právnym poriadkom Slovenskej republiky, ako aj medzinárodnými zmluvami, ktorými je Slovenská republika viazaná. Dovoľte mi, vážené panie poslankyne, páni poslanci, aby som vás požiadal touto cestou o podporu predloženého zákona. Ďakujem.
Baláž, Vladimír, poslanec NR SR (2012-07-25):
Pán predseda, prosím, v našej rozprave vystúpil jeden poslanec, pán poslanec Alojz Hlina, ale myslím, že žiadny nejaký procedurálny alebo pozmeňujúci návrh nedal. Takže prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) posunúť daný návrh do druhého čítania.
Sulík, Richard, predseda NR SR (2010-10-14):
Ďakujem pekne. Na faktické poznámky reaguje pán Blanár, nech sa páči.
Hort, Milan, podpredseda NR SR (2011-10-18):
S faktickou poznámkou, s faktickými poznámkami sa prihlásili páni poslanci Ľubomír Petrák, Jana Vaľová, Szilárd Somogyi a Martin Pado. Uzatváram možnosť prihlásiť sa s faktickou poznámkou. Slovo má pán poslanec Ľubomír Petrák. Nech sa páči.
Šmilňák, Martin, poslanec NR SR (2024-01-18):
Pozdravujem, pán kolega Pollák. Hovoril si, že Robert Fico stráca partnerov na európskej úrovni, a obávam sa, že za chvíľku to sa premietne aj do, na národnú úroveň, že osočuje svojich občanov za hranicami a nielen občanov, ale vlastne opo... nielen teda Rómov, ale celá opozícia my sme, my sme škodná podľa neho, aj keď väčšina z nás sme tu noví, tak neviem, odkiaľ to nabral. Ale mne sa páči ten tvoj dôraz na vylúčenú komunitu, postihnutú generačnou chudobou, a určite, určite by si aj táto novela Trestného zákona zaslúžila, aby viacej reflektovala to, aby sa nikto necítil na Slovensku vylúčený, podceňovaný a osočovaný nejakým spôsobom, v tomto s tebou súhlasím. A spolu s vami aj s tebou sa pripájam a odkazujem pánovi Ficovi a pánovi Suskovi a vláde, aby takéto vážne normy nepúšťala do parlamentu v zrýchlenom konaní, lebo táto norma bude mať na roky, možno na desiatky rokov celospoločenský dopad na každého jedného z nás a keď má niečo celospoločenský dopad, tak musí byť celou spoločnosťou prediskutované, musí sa nájsť konsenzus, aby celej spoločnosti toto prinášalo, prinášalo poriadok, spravodlivosť, čestnosť, hodnotu, lebo my práve toto ideme predefinovať, čo je dobré, čo je zlé, čo je trestné, čo je prečin, čo je trestný čin alebo čo je zločin. Ak sme schvaľovali letecký zákon a vyjadrovali sa k tomu ľudia z tejto oblasti, tomu rozumiem. A ako som vravel, nie všetci lietame lietadlami a nie všetkých sa nás to týka, ale táto novela v zrýchlenom konaní sa nás dotkne všetkých rovnako, Rómov aj Nerómov, a keď sú tam známky nespravodlivosti, musíme to zastaviť. Ďakujem pekne. (Potlesk.)
Laššáková, Jana, podpredsedníčka NR SR (2012-05-16):
Pán poslanec Šebej.
Paška, Pavol, poslanec NR SR (2011-02-10):
Pán predseda, pri zmene programu sme rozhodli, že bude sa hlasovať o návrhu zákona skupiny poslancov o štátnom občianstve hneď po hlasovaní o návrhu, ktorý predložili poslanci, ktorí ho stiahli. Takže, žiadam aby sme hlasovali...